ନାରାୟଣ କୁଟ୍ଟୀ ପାଞ୍ଚ ମିନିଟରୁ କମ୍ ସମୟ ମଧ୍ୟରେ ଏକ ନଡ଼ିଆ ବରଡ଼ାରୁ ଏକ ମାଛ ବୁଣି ପାରନ୍ତି; ଏକ ଫୁଲ କୁଣ୍ଡ କରିବା ପାଇଁ ତାଙ୍କୁ ଏକ ଘଣ୍ଟା ପର୍ଯ୍ୟନ୍ତ ସମୟ ଲାଗିଥାଏ ଏବଂ ସେ ଏକ ଲ୍ୟାମ୍ପ ତିଆରି କରିବା ପାଇଁ ଏହାଠାରୁ ଟିକିଏ ଅଧିକ ସମୟ ଆବଶ୍ୟକ କରିଥାନ୍ତି।
ସୂର୍ଯ୍ୟମୁଖୀ, ସପୁରୀ କିମ୍ବା ପଣସ ମଡେଲ ଭଳି ଜଟିଳ କାର୍ଯ୍ୟ ଅଧିକ ସମୟ ଏବଂ ଯତ୍ନ ଆବଶ୍ୟକ କରେ ଏବଂ ଏହି ସବୁ ସାମଗ୍ରୀ ପାଇଁ ନାରାୟଣ କୁଟ୍ଟୀ ପ୍ରାୟ ୮୦୦ ଟଙ୍କା ପ୍ରତ୍ୟେକ ସାମଗ୍ରୀ ପାଇଁ ନିଅନ୍ତି; ଛୋଟ ଶୁଆ ପାଇଁ ସେ ୫୦ ଟଙ୍କା ନିଅନ୍ତି।
ନଡ଼ିଆ ଗଛ କେରଳର ସାଂସ୍କୃତିକ ଏବଂ ଭୌଗୋଳିକ ଦୃଶ୍ୟ ଉପରେ ପ୍ରାଧାନ୍ୟ ବସ୍ତାର କରିଛି ଏବଂ ଏହାକୁ ମାଲୟାଲମରେ 'କଳ୍ପବୃକ୍ଷମ୍' କୁହାଯାଏ -ଅର୍ଥାତ୍ ଇଂରାଜୀରେ ସ୍ୱର୍ଗର ବୃକ୍ଷ। ନଡ଼ିଆ ଗଛର ସମସ୍ତ ଅଂଶ- ଏହାର ପତ୍ର, ଫଳ, ଚୋପା ଏବଂ ଗଣ୍ଡି ବ୍ୟବହୃତ ହୁଏ। ନଡ଼ିଆ ବିକାଶ ବୋର୍ଡ (୨୦୧୧-୧୨ ପରିସଂଖ୍ୟାନ) ଅନୁଯାୟୀ, ଭାରତରେ ନଡ଼ିଆ ଚାଷର ସମୁଦାୟ କ୍ଷେତ୍ର ପ୍ରାୟ ୨୦.୩୯ ଲକ୍ଷ ହେକ୍ଟର, ଯେଉଁଥିରୁ କେରଳରେ ୭.୬୬ ଲକ୍ଷ ହେକ୍ଟର ଅଟେ।
ବର୍ଷା ନାୟାର ହାଇଦ୍ରାବାଦ ବିଶ୍ୱବିଦ୍ୟାଳୟରେ ମିଡିଆ ଅଧ୍ୟୟନରେ ସ୍ନାତକୋତ୍ତରେ କରୁଛନ୍ତି। ସେ କେରଳ ହସ୍ତଶିଳ୍ପ ପ୍ରତି ଆଗ୍ରହୀ ଏବଂ ପରି ଏଜୁକେସନରେ ସେ ଇଣ୍ଟର୍ନସିପ୍ କରିବା ସମୟରେ କୁରୁଥୋଲା ପ୍ରୋଫାଇଲ୍ ପସନ୍ଦ କରିଥିଲେ। ସେ କୁହନ୍ତିଃ "ମୁଁ ନାରାୟଣ କୁଟ୍ଟିଙ୍କୁ ପ୍ରଥମଥର ପାଇଁ ଏକ ମନ୍ଦିର ଉତ୍ସବରେ ୨୦୧୭ ମସିହାରେ ଭେଟିଥିଲି। ତାଙ୍କ ସହ ଆଲୋଚନା କରିବା ପରେ ମୁଁ ଏହି ହସ୍ତଶିଳ୍ପ ପାଇଁ ଆବଶ୍ୟକ ପ୍ରକିୟା,ସମୟ ଏବଂ ପ୍ରତ୍ୟେକ ସାମଗ୍ରୀ ତିଆରି କରିବା ପାଇଁ ତାଙ୍କର ଆନ୍ତରିକ ପ୍ରଚେଷ୍ଟା ବିଷୟରେ ଜାଣିପାରିଲି। ରିପୋର୍ଟ ପ୍ରସ୍ତୁତ କରିବା ସମୟରେ ତାଙ୍କ ପରି କାରିଗର ଉପରେ ମହାମାରୀର ପ୍ରଭାବକୁ ମୁଁ ହୃଦୟଙ୍ଗମ କରିପାରିଲି।
ଓଡ଼ିଶାଲାଇଭ୍ଃ ଏହି ଅନୁବାଦ ଓଡ଼ିଶାଲାଇଭର ତତ୍ତ୍ୱାବଧାନରେ କରାଯାଇଛି। ଓଡ଼ିଶାଲାଇଭ୍ ହେଉଛି ଭୁବନେଶ୍ୱରସ୍ଥିତ ଏକ ପ୍ରଗତିଶୀଳ ଡିଜିଟାଲ୍ ପ୍ଲାଟ୍ଫର୍ମ ଏବଂ ସୃଜନଶୀଳ ଗଣମାଧ୍ୟମ ଓ ଯୋଗାଯୋଗ ଏଜେନ୍ସି। ଏଠାରେ ଲୋକାଲାଇଜେସନ, କଣ୍ଟେଣ୍ଟ ପ୍ରସ୍ତୁତି, ଭିଡ଼ିଓ ପ୍ରଡକ୍ସନ ଏବଂ ୱେବ୍ ଓ ସୋସିଆଲ୍ ମିଡ଼ିଆ ପରି ବିଭିନ୍ନ କ୍ଷେତ୍ରରେ ଅଡ଼ିଓ ଭିଜୁଆଲ୍ ବିଷୟବସ୍ତୁ, ନ୍ୟୁଜ୍ ଇତ୍ୟାଦି ସେବା ପ୍ରଦାନ କରୁଛୁ।
